b'\n_START_ARTICLE_\nRomeo & Julius\n_START_SECTION_\nHandling\n_START_PARAGRAPH_\nRomeo & Julius handler om at turde k\xc3\xa6rligheden. Som i "Romeo & Julie" er k\xc3\xa6rligheden n\xc3\xb8glen til livet. T\xc3\xb8r vi ikke den, t\xc3\xb8r vi ikke livet. Men hvorfor ikke turde k\xc3\xa6rligheden? M\xc3\xa5ske p\xc3\xa5 grund af modstand fra for\xc3\xa6ldre - eller sig selv? Filmen handler om den f\xc3\xb8lelse, der forvirrer, sp\xc3\xa6nder ben, giver \xc3\xa5nden\xc3\xb8d, men ogs\xc3\xa5 g\xc3\xb8r os frygtelig levende. Den handler om at kunne n\xc3\xa5 at m\xc3\xa6rke en flig af evighedsstr\xc3\xb8mmen - f\xc3\xb8r komfortliv eller egne h\xc3\xa6mninger tager over. Virkeligheden blander sig i ops\xc3\xa6tningen af Shakespeares teaterstykke, da de to hovedpersoner \xc3\xb8ver scenerne. Hvad der er ment som et abstraktionsniveau i filmen - teaterstykket om den umulige k\xc3\xa6rlighed - bliver pludselig meget virkelig, da det bliver en ventil til nogle f\xc3\xb8lelser, der begynder at vokse mellem de to, og scenerne derfor bliver s\xc3\xa5 meget mere s\xc3\xa5rbare og vanskelige at spille.'